Fedme har social slagside i Danmark

OECD-rapporten er dog ikke kun positiv læsning med danske briller.

Vi ligger faktisk i den dårlige halvdel af EU-landene, når det kommer til gruppen 'sygeligt overvægtige', som har en BMI på over 35.

- Det virker som et paradoks, at vi gennemgående har en lavere forekomst af fedme, men har en højere forekomst af svært fede, påpeger Arne Astrup.

- Hvis man kigger på befolkningsgruppen med korte uddannelser og dårlig økonomi, er den virkelig hårdt ramt af fedme. Blandt de veluddannede er der meget lav forekomst.

Han mener derfor, at man skal lave bedre behandlingstilbud målrettet de svageste. Både ude i kommunerne og hos den enkelte læge.

- Vi er gode til at forebygge, men ikke til at komme med behandlingstilbud. Så bliver man overvægtig, får det lov at blive ekstremt, fordi der ikke er ordentlige behandlingstilbud, hvis overvægten ikke er livstruende.

Statistisk set er Malta det land i EU, som har flest svært overvægtige, efterfulgt af Storbritannien og Ungarn. I den lette ender ligger Danmark, Italien og Østrig.

Saudi Arabien topper OECD's liste - mens USA er på andenpladsen.

De asiatiske lande har - anført af Indien, Japan og Sydkorea - færrest svært overvægtige ifølge undersøgelsen.

OECD definerer folk med en BMI mellem 25 og 30 som overvægtige, mens de næste trin bliver kaldt 'svært overvægtige' og 'sygeligt overvægtige'.